runetrust/blame-folketinget-dk huggingface dataset:
Victoria Velasquez (EL), 2023-01-19:
Og derfor vil jeg gerne spørge, hvad Konservative mener om, at man hører den nye regering kalde det for en Arnepluspension, at nogle af de mennesker, som er så nedslidte, at de ikke kan være på arbejdsmarkedet – kun 5 pct. af dem, der får seniorpension, kommer fra arbejdsmarkedet – nu mister 3 år af deres pensionsalder og risikerer at miste flere tusinde kroner om måneden.
Joy Mogensen (S), 2020-02-05:
Uden at have været med til at vedtage, at det er sådan, så vil jeg lægge til grund, at det er, fordi Folketinget er enig i, at hvis der skal være tosprogede skilte, så er det noget, der skal ske i god dialog med de borgere, der bor i det område, og at det derfor er en beslutning, der skal træffes lokalt.
Sophie Løhde (V), 2009-01-22:
Disse aftaler skal bl.a. tydeliggøre indsatsen i relation til tilbuddene for børn og forældre med sindslidelser, ligesom aftalerne skal klargøre, hvor patienter og pårørende kan få relevant information om såvel sygdomsforløbet som det efterfølgende forløb.
Sophie Løhde (V), 2014-12-03:
Jeg er nødt til at sige, at jeg tror, at alle de mange tusinde kræftpatienter og deres pårørende, som hvert år oplever, at man ikke får behandling til tiden, ikke står og kipper med flaget hjemme i stuen og siger: Så er det da godt, at der er nogle ting, der er lykkedes.
Lisbeth Bech-Nielsen (SF), 2024-01-18:
Jeg kan godt se, at det her forslag ikke bliver stemt igennem, men igen vil jeg gerne tage imod den udstrakte hånd, som flere af jer har leveret, i forhold til at sige: Lad os diskutere det her i udvalget og se på, om vi kan komme videre ad en eller anden vej; om vi, som hr. Lars Boje Mathiesen foreslår, skulle kigge på det offentlige som nogle, der skal gå foran med det gode eksempel, men som måske så også kan blive et konkurrenceparameter; om vi, næste gang vi skal kigge på udbudsloven, kan gøre den bedre, i forhold til at små virksomheder også kan få mulighed for at få kommunale eller offentlige kontrakter.
Marlene Harpsøe (DF), 2018-05-23:
Der synes jeg, at det strider noget mod det demokrati, men også den integration, som vi jo lægger vægt på i det borgerlige flertal, der er her i Folketinget, til at sige, at kommer man til Danmark, har man en stor opgave i at integrere sig, og at der ikke skal gøres forskel mellem, om man har en baggrund som danskfødt, eller om man kommer fra udlandet.
Tove Videbæk (KD), 2004-05-28:
Ministeren siger, at handlingsplanens anbefalinger jo nu er ført ud i livet, og jeg vil da så lige spørge til en enkelt af de anbefalinger, der er, for jeg kan sige, at i løbet af det sidste halve år har jeg stillet en del spørgsmål til sundhedsministeren om mængden af smertestillende midler, der kan købes i håndkøbsudsalg.
Birgitte Vind (S), 2022-04-19:
Vi har bl.a. foreslået at fremsætte lovforslag om at skærpe kravene til nedtagning af ulovligt indhold, men derudover har vi også foreslået at styrke indsatsen mod digitale overgreb, skærpede krav til markedsføring rettet mod børn og unge, styrket fokus på politiets indsats med en digital politipatrulje, og vi har foreslået en mærkningsordning af digitalt indhold målrettet børn og unge på sociale medier – for bare at nævne nogle af de forslag, som jeg selvfølgelig godt ved vi alle sammen kender.
Kristian Jensen (V), 2008-01-30:
Jeg vil også sige, at hvis man kigger på de faktiske forhold, så er det sådan, at der har været en markant forbedring af den service, vi har kunnet levere fra de opstartsproblemer, der var i den første uge, efter vi overtog opgaven i uge 1, og så frem til den seneste afsluttede uge, nemlig uge 4, hvor vi kan se af de tal, som SKAT's registrering viser, at omkring 80 pct. af forhandlerne er ekspederet inden for 15 min.
Carsten Bach (LA), 2016-10-13:
Som spørgeren selv indikerer, minder det spørgsmål meget om spørgsmålet fra fru Mette Abildgaard, og som jeg svarede der, er jeg ikke umiddelbart bekendt med, om der kunne være andre muligheder for, at man kunne få sine penge og sine investeringer bedre igen end de halvanden gange, som fru Mette Abildgaard indikerede at EUDP-midlerne giver.
Eyvind Vesselbo (V), 2002-11-22:
Der er ikke kommet ét eneste konkret bud på, hvad Enhedslisten og hr. Keld Albrechtsen vil gøre på naturområdet, så derfor kan jeg kun opfordre hr. Keld Albrechtsen til at fortælle, hvad det egentlig er, Enhedslisten vil, bortset fra at brokke sig over, at der ikke er penge nok.
Frederik Vad (S), 2024-04-18:
For Socialdemokratiet er det vigtigt, at vi har stramme regler på familiesammenføringsområdet, og det er, fordi det er en af kronjuvelerne i den stramme og faste udlændingepolitik i Danmark, og heldigvis er der også sket ufattelig meget på det her område de sidste 25 år.
Jann Sjursen (KD), 2004-09-07:
Mit spørgsmål er nu, efter at hr. Thulesen Dahl sådan meget mur- og nagelfast har tilkendegivet her i sin ordførertale, at selvfølgelig ligger skattestoppet til grund for finansloven 2005, om vi nu et års tid efter er kommet nærmere svaret på, om Dansk Folkeparti mener, at skattestoppet skal gælde ikke blot næste år, som det fremgår af finanslovforslaget for 2005, men også hele den kommende valgperiode.
Gitte Lillelund Bech (V), 2010-04-21:
Det fremgik også af min forgængers svar, at de oversigter er afleveret til politiet, og da jeg jo også selv har haft mulighed for at svare på det her spørgsmål tidligere, nemlig på spørgsmål S 1304 den 24. februar, så vil jo så i øvrigt henvise til det svar, som jeg gav den 24. februar, og som er, at politiet har indledt en efterforskning.
Lars Løkke Rasmussen (V), 2018-05-30:
For på den ene side skal vi være åbne over for investeringer, og jeg anerkender fuldt ud en grønlandsk ambition om flere infrastrukturinvesteringer, og jeg har derfor også ved flere lejligheder sagt – og nu siger jeg det igen – at Danmark er parat til at diskutere med Grønland, om der skal være et yderligere danske engagement i det spørgsmål.
Holger K. Nielsen (SF), 2006-01-26:
Men det ligger som en præmis for det danske forsvar i dag, at det, man kalder totalforsvaret, altså forsvaret af Danmark, ikke er et spørgsmål om, at der kommer en fjende udefra, men et spørgsmål om, at vi skal kunne forsvare os imod naturkatastrofer, imod terrorisme, imod andre ting end militære angreb udefra.
Bjarne Laustsen (S), 2004-05-18:
Nej, man tager først fat i de virksomheder, der har BST-pligt, for ved et valg - for der kommer jo valg her i Danmark på et tidspunkt, vi ønsker, at det kommer så hurtigt som muligt - vil ministeren gå ud og sige, at han har hjulpet erhvervslivet med at blive fri for betale en afgift på 400 kr. Men det er jo negativt, fordi man nu ikke får den rådgivning, som er omtalt i ministerens forslag i § 12, hvor der står, at alle arbejdsgivere i dette land skal have rådgivning på det her arbejdsmiljøområde, og det drejer sig om forebyggelse.
Karina Lorentzen (SF), 2008-12-16:
Åh ja, i dag kappes man om at være ophavsmand til forslaget, og lur mig, om man om et par år ikke vil stå i kø ved håndvasken for at vaske hænder og sige, at man ikke havde del i ansvaret for denne tåbelige lov, der er på vej igennem Folketinget.
Troels Lund Poulsen (V), 2017-05-11:
Samtidig med at seniorerne lever længere, får de også flere år på pension, og derfor blev Venstre, Det Konservative Folkeparti, Socialdemokratiet, Dansk Folkeparti og Radikale Venstre ved velfærdsaftalen i 2006 enige om at forhøje folkepensionsalderen med 2 år.
Lars Christian Lilleholt (V), 2019-01-09:
Og i den proces er det jo helt afgørende – sådan har det også været med tidligere rapporter fra Klimarådet – at departementet løbende har drøftelser med Klimarådet og med de mennesker, som sidder med arbejdet med at udfærdige de her rapporter, således at man sikrer sig, at det faktuelle og kvaliteten er helt i top i den endelige rapport, der kommer.
Flemming Møller Mortensen (S), 2018-02-22:
Mange mener, at det, at man i dag har oplysningerne liggende så mange steder, altså i en decentral struktur, ikke giver den optimale sikkerhed i forbindelse med noget så væsentligt som et genmateriale og de oplysninger, som er forbundet med, at der er lavet en gentest.
Camilla Hersom (RV), 2012-03-29:
Så vil jeg spørge fru Sophie Løhde, om det ikke gør indtryk på hende, at ikke bare en række faglige organisationer, Lægeforeningen, Dansk Sygeplejeråd og flere, men også landets førende sundhedsøkonomer og for den sags skyld fremtrædende medlemmer af de tidligere regeringspartier, nemlig den tidligere sundhedsminister Jakob Axel Nielsen og regionsrådsformand Carl Holst, alle har været stærkt kritiske over for behandlingsgarantien.
Leif Lahn Jensen (S), 2017-11-23:
Det vil sige, at hr. Finn Sørensen faktisk – og det kan hr. Finn Sørensen jo så bekræfte over for mig og alle, der lytter til det her – er mere ligeglad med de 315 personer ekstra, der kan komme på dagpenge, mere ligeglad med, at man bruger ekstra, og så åbenbart er fuldstændig ligeglad med, at det er arbejdsmarkedets parter, der rent faktisk har siddet og lavet et rigtig godt stykke arbejde.
Line Barfod (EL), 2005-03-18:
Dertil kommer hele spørgsmålet om retssikkerhed, som vi diskuterede meget, da vi i tirsdags diskuterede de her nye borgerservicecentre, som jo skal være hele indgangen til det sociale system og til alt andet i det offentlige, og hvor fremover en medarbejder fra kommunen altså skal kunne stå i den her kvikskranke – og med fru Anne Baastrups ord være kvikskrankepave – og der skal kunne både svare og hjælpe borgere, der vil have en byggetilladelse til en carport, skal kunne hjælpe forældrene med det hjerneskadede barn, skal kunne hjælpe stofmisbrugeren, der vil i behandling, skal kende hele det offentlige område, skal have adgang til samtlige edb-systemer osv.
Karen Hækkerup (S), 2014-03-12:
Det er jo rigtigt, det er jeg sådan set enig med hr. Karsten Lauritzen i, at vi, hvis der kommer mennesker hertil, som søger asyl, som dybest set bare er flygtet, fordi de gerne ville have et bedre liv – og sådan kan man jo egentlig godt forstå at de har det – så ikke kan tage imod dem.
Brian Mikkelsen (KF), 2001-04-20:
Dansk Arbejdsgiverforening har for halvandet års tid siden offentliggjort en undersøgelse, som viste, at i det spænd, der er imellem, at man er færdig med sin grunduddannelse og tager en erhvervsrettet uddannelse, er der ca. 80.000 arbejdspladser.
Thomas Adelskov (S), 2004-10-28:
Jeg skal bede Venstres ordfører om at bekræfte, at det, der jo her er tale om, er, at man laver en projekteringslov, og at der med den projekteringslov jo følger 20 mio. kr. til at lave VVM-undersøgelser og til at ekspropriere ejendomme, men at der ikke fra regeringens side eller i den trafikinvesteringsplan, som man lavede sidste år ved finanslovaftalen, er afsat penge til rent faktisk at lave de spor, som hr. Flemming Damgaard taler så varmt for i sin ordførertale.
Christian Poll (ALT), 2019-04-04:
Men jeg vil bare sige der, at det er rigtig vigtigt at forstå, at dem, der arbejder med nationalparkerne, og dem, der bor i nærheden af dem og i det hele taget bruger dem, er utrolig glade for dem, men jeg hører også bare fra de mange mennesker, at de undrer sig over, at man kan have intensiv skovdrift, intensivt landbrug med sprøjtegifte osv. inde i de her områder.
Morten Helveg Petersen (RV), 2004-12-15:
Vi står ved det forlig, vi har indgået, sådan er det, og så vil vi tage op over for ministeren senest om et par måneder, når der skal gøres status over den her aftale, at ifald det ikke udvikler sig tilfredsstillende, er vi nødt til at forholde os virkelig aktivt til det.
Lotte Henriksen (S), 1998-02-03:
Samtidig eksisterer der en anden ekstrem kompleksitet, en politiske forståelse i Algeriet, der tilsyneladende i de sidste 6 år er blevet stærkere, en forståelse, der betyder, at regeringen ikke har ønsket dialog med omverdenen ej heller med den opposition i landet, FIS, der stod til at vinde parlamentsvalget i 1992.
Brian Mikkelsen (KF), 2009-11-26:
Med hensyn til det konkrete spørgsmål er det altid anklagemyndighedens opgave at sørge for, at man kan bevise sine påstande, og hvis det skal gøres ved, at man fremviser videooptagelser, så må anklagemyndigheden sørge for, at man kan vise de videooptagelser i retten.
Carl Valentin (SF), 2022-05-23:
Jeg har med stor interesse fulgt Enhedslistens årsmøde, der var for ikke så længe siden, og ligesom fru Anne Valentina Berthelsen glæder jeg mig også over, at der er kræfter i Enhedslisten, der har haft ønske om, at Enhedslisten har skullet have en EU-politik, der måske minder lidt mere om SF's.
Keld Albrechtsen (EL), 2003-05-07:
Jeg synes, at her er vi inde ved problemets kerne, og der har vi altså bare set, at når man har fjernet støtten til Malawi, så er det altså fattige bønder i Malawi, det går ud over, fordi man ikke gør tilstrækkeligt for at få omlagt, således at man kommer ind og støtter kræfter og bevægelser, der dels kan få hjælp ud til de nødlidende, dels kan pege frem mod et demokratisk styre.
Simon Emil Ammitzbøll (LA), 2015-04-24:
Og nu, hvor vi så kom til at diskutere pensioner, kom jeg bare til at tænke på, at når Enhedslistens folketingsmedlemmer senere bliver pensionister, betaler de så også ned, sådan så de kun får udbetalt en pension, der svarer til en metalarbejders i København, eller modtager de egentlig den lukrative folketingspension?
Ole Birk Olesen (LA), 2019-02-19:
I et demokrati handler det ikke om, hvem der har indsigten, men om, at folk skal føle sig repræsenteret og være repræsenteret, og at ethvert menneske har en værdi som beslutningstager i dette land på lige fod med andre mennesker i dette land, uanset om man har en kandidatgrad eller ej.
Peter Christensen (V), 2016-05-26:
Derfor er det jo rigtigt, at når man køber og foretager store materielinvesteringer – det gælder fregatter og mange store investeringer, man tidligere har foretaget i forsvaret – bruger man i en periode, selvfølgelig afhængigt af beløbets størrelse, midler fra materielinvesteringsplanen på det pågældende område.
Kirsten Normann Andersen (SF), 2017-02-24:
Jeg kan også godt forstå, at der kan være mange forskelligartede versioner af, hvad det så indebærer, og derfor har vi i SF egentlig heller ikke lagt os fast på, at det her forslag skal gennemføres på en ganske bestemt måde, men vi lægger i virkeligheden op til, at man også kan få en drøftelse efterfølgende af, hvordan man så udfylder de rammer.
Lars Barfoed (KF), 2009-04-21:
Jeg kan undre mig lidt over, at fru Pia Olsen Dyhr har fået den opfattelse, at regeringen ikke interesserer sig for at gøre en indsats på området, eftersom jeg meget udtrykkeligt har nævnt en lang række regler bl.a. om information og om forbrugerbeskyttelse.
Kim Christiansen (DF), 2009-02-20:
Vi gik altså ind i en konstruktiv dialog og kan nu med samme glæde, som de andre ordførere har udtrykt, stå her og tilbyde ikke kun Silkeborg, men hele den vestjyske region, at få færdiggjort den her motorvej fra Århus til Herning, og der er ingen tvivl om, at det vil være med til at fremme hele udviklingen i den del af landet.
Charlotte Broman Mølbæk (SF), 2023-03-15:
Det, den her artikel så også taler om, og som mange også fortæller om, er, at man neddrosler de specialtilbud, man har; man neddrosler den specialiserede faglighed, som netop er så vigtig, for at barnet i virkeligheden får den rigtige støtte og behandling for at kunne trives og udvikles som et menneske på lige fod med alle andre børn i den her verden.
Karen Jespersen (S), 2000-05-16:
Det kan nemlig være et meget vigtigt supplement til puljen, at der også er nogle, der mere systematisk kortlægger, hvad det er, der er brug for, hvad det er for en viden, vi mangler, hvordan vi tilvejebringer den viden, og hvordan vi sørger for at få den viden, vi har, formidlet mellem de enkelte områder.
Jeppe Kofod (S), 2019-10-09:
Og i øvrigt vil jeg sige – bare for at der ikke er nogen tvivl – at det folkeretlige grundlag for de militære bidrag til »Operation Barkhane« jo er et samtykke fra Mali og i givet fald de øvrige lande i operationsområdet, dvs. Burkina Faso, Niger, Tchad og Mauretanien.
Jacob Mark (SF), 2016-05-12:
Jeg har også sagt, at vi vil være klar til at diskutere det, hvis vi kan finde en anden pragmatisk løsning, så der kunne blive lavet en forelæggelsesordning, der handler om, at sager, som giver bøder på mellem 3.000 kr. og 10.000 kr., og som kan karakteriseres som bagateller, vil vi gerne se på for at se, om man skal give en dispensation.
Lene Espersen (KF), 2007-05-10:
I den forbindelse overvejer rigspolitiet således muligheden for at udbygge samarbejdet mellem politi, sociale myndigheder og sundhedsvæsen med henblik på at sikre en effektiv udveksling af oplysninger om sager, hvor der er mistanke om, at en alvorlig samlivsrelateret forbrydelse vil blive begået.
Pia Kjærsgaard (DF), 2024-01-24:
Jeg vil selvfølgelig fortsætte i samme spor, fordi ordføreren for Danmarksdemokraterne, fru Lise Bech, omtalte jo i sin ordførertale overhovedet ikke det problem, som jeg så må sige gruppeformand for Danmarksdemokraterne, hr. Peter Skaarup, brugte meget tid på i går, nemlig den her etbenede pirat, Lucky, som var så heldig at komme til Danmark, hvilket overhovedet ikke skulle være sket.
Pia Christmas-Møller (KF), 2003-06-03:
Derfor er det, at vi med den konservative justitsminister i spidsen har en vision om et retssystem, som er i harmoni med borgernes retsfølelse, og derfor er det, at vi bl.a. har strammet strafferammerne for en lang række grove forbrydelser og fremlagt en handlingsplan, som tager særligt fat om ungdomskriminaliteten.
Per Clausen (EL), 2008-05-13:
Det er også en konstatering af, at dækningen af postservice i øvrigt over for borgerne i landet er blevet systematisk forringet, ikke mindst for de mennesker, der bor i de tyndt befolkede dele af landet, hvor det jo er et grundsynspunkt, at man gerne vil have mennesker til at bo, men ligegyldigt hvor man kommer hen, så ser man jo i øvrigt, hvordan mængden af posthuse, postindleveringssteder osv. er stærkt reduceret.
Elsebeth Gerner Nielsen (RV), 2004-06-02:
Straffen for at gøre det skulle bestå i, at forældrene nu ikke længere kan være sikre på at få deres børn hjem til Danmark igen, når de først har sendt dem ud, og det på trods af, at netop disse børn, som er vokset op i Danmark, med stor sikkerhed får lov til at komme tilbage igen. Det kan man nemlig ikke nægte dem, når de har haft deres opvækst her.
Esben Lunde Larsen (V), 2016-01-19:
Derudover bliver der brugt en meget, meget stor andel til Det Frie Forskningsråd, så hvis man sammenligner, hvad der er strategisk prioriteret fra regeringens side, og så de midler, der bruges i den frie forskning og til de ordinære basisbevillinger, er der ingen tvivl om, at der er meget, meget store million- og milliardbeløb til den frie forskning.
Benedikte Kiær (KF), 2012-05-15:
Det blev alle satspuljepartierne og regeringen så enige om i efteråret at vi gerne ville, og derfor er der blevet sat yderligere 40 mio. kr. af til endnu flere forsøg og endnu mere arbejde med den fremskudte rådgivning, og jeg venter mig rigtig meget af resultaterne fra disse forsøg.
Keld Albrechtsen (EL), 2003-11-06:
Derfor vil jeg godt spørge, om vi - Socialdemokratiet og Enhedslisten - ikke kunne være enige om at opfordre udenrigsministeren til at genoptage bestræbelserne på at få en parlamentarisk forsamling, for det tror jeg, at den tidligere regering under ledelse af Poul Nyrup Rasmussen, arbejdede for.
Morten Østergaard (RV), 2005-04-28:
Vi kan eventuelt diskutere det i forbindelse med den forespørgsel, som vi er fælles stillere af, hvor vi skal diskutere integrationen generelt, men jeg kan da sige, at hvis ikke jeg husker meget galt, er det enten L 79 eller et af de andre forslag, hvor folk, der kommer her til landet, helt særligt skal skrive under på, at de ikke har tænkt sig at slå deres børn, og hvis ikke det er et særligt system, så ved jeg ikke, hvad det er.
Morten Homann (SF), 2003-04-10:
Jeg forstod også hr. Freddie H. Madsen sådan, at vi faktisk langt hen ad vejen er enige om, at råderetten er vigtig, at der ikke skal gøres forskel på ejere og lejere, og at der sådan set er behov for at lave andre og bedre tilbud til lejerne i den almene sektor i form af råderet end bare det, at man kan købe sin almene bolig.
Ellen Trane Nørby (V), 2008-04-17:
Jeg synes, det er et enormt vigtigt signal, det her lovforslag sender, fordi der er en række partier, som sammen tager et ansvar for at sikre hænder til de danske arbejdspladser, og fordi vi samtidig signalerer, at det danske arbejdsmarked skal være mangfoldigt, og at der skal være en rummelighed, hvor der også er plads til mennesker, som egentlig i en anden arbejdsmarkedspolitisk situation allerede ville være gået på pension eller have fået en førtidspension.
Karsten Lauritzen (V), 2011-10-26:
Hvilket fagligt grundlag mener ministeren kan understøtte den udtalelse, som ministeren gav til DR den 19. oktober 2011, hvor ministeren udtalte, at regeringen vil afskaffe gebyret på tolkebistand i sundhedsvæsenet – bl.a. fordi der er rejst »begrundet frygt« for, at gebyret får nogle patienter til at fravælge at søge lægehjælp?
Brian Mikkelsen (KF), 2009-11-20:
Jeg vil endvidere pege på, at det udtrykkeligt fremgår af rigsadvokatmeddelelsen, at en sag fra starten skal behandles som en straffesag, hvis det ved politiets ankomst til stedet er åbenbart, at den ene af parterne har været udsat for et strafbart overgreb begået af den anden part.
Lisbeth Bech Poulsen (SF), 2014-05-13:
Jeg forstår virkelig ikke hr. Nikolaj Villumsens argumenter om, at det, at vi får en bankunion, hvor man kunne ønske sig, at fonden var lidt større, og at der var lidt flere regler osv., men som er et kæmpe skridt fremad, skal være et argument for ikke at have en bankunion og ikke at have en fond.
Kristian Thulesen Dahl (DF), 2001-04-18:
Spørgsmålet går på, om statsministeren virkelig mener, at et forsvarsforbehold, der klart og tydeligt siger, at vi ikke er med i hverken forberedelsen eller gennemførelsen af en forsvarsdimension i EU, altså forberedelsen af en forsvarsdimension i EU, ikke inkluderer, at Danmark da ikke kan sidde med i en militær komité med militære personer, der er udslagsgivende i forhold til, hvem der skal være formand for den militære komité, der skal forberede det videre arbejde frem mod de egentlige aktioner.
Ole Sohn (SF), 2002-04-11:
Afslutningsvis skal jeg ud over at takke for debatten sige, at vi i konsekvens af det, vi har tilkendegivet her undervejs, jo ikke kan stemme for det af regeringen fremsatte forslag til vedtagelse, i og med at vi jo på en række områder, for at sige det pænt på jysk, har kritiseret en række af de tiltag, der har været foretaget.
Henrik Vestergaard (V), 2002-04-25:
Der står også, at der skal være mikrobiologisk viden og forståelse for proceskontrol, og jeg forstår altså rapporten på den måde - men jeg skal gerne lade mig belære - at det er i fødevareregionerne, der skal være en lille forståelse af, hvad proceskontrol er, så man kan gå ud og hjælpe også de små virksomheder, som vi stadig ikke er ved at afskaffe, til at få indført et sådant system.
Kristian Thulesen Dahl (DF), 1998-11-12:
Når Enhedslisten selv skriver i sit arbejdsprogram, at man ønsker en revolution i Danmark, og at man vil mobilisere arbejderklassen til en revolution, så ved hr. Søren Søndergaard udmærket, hvad det drejer sig om. Jeg vil stadig væk sige, og Dansk Folkeparti mener, at hvis man i dette land forsøger at organisere sig med henblik på at lave en revolution, en omvæltning af det eksisterende samfund ved hjælp af voldelige midler, så er vi ikke et sekund i tvivl - så bør politiet naturligvis, også Politiets Efterretningstjeneste, overvåge disse personer.
Lars Løkke Rasmussen (V), 2004-02-25:
Det er desværre et område, hvor vi stadig kæmper mod ventelister, som er for lange, fordi kapaciteten har svært ved at følge med behovet, først og fremmest fordi vi mangler personale, som er uddannet til at tage sig af vores psykisk syge børn og unge.
Brian Mikkelsen (KF), 2017-03-22:
Væksten og udviklingen skal bl.a. ske ved at fremme forskning og formidling af ny viden og indsigt, der kan bidrage til at løse nogle af det her samfunds store udfordringer, bl.a. i forhold til at skabe et Danmark i bedre balance, og derfor vil landdistriktspuljen også fremover støtte forskning i landdistrikterne.